Valkyr - Synergy Day 2026
2026-04-23 08:30 - 15:00 (Europe/Budapest) | Aranybástya, Csónak utca 1., Budapest, 1015
Tisztelt Partnerünk!
A Synergy Day rendezvényünk folytatásaként idén is sok szeretettel várjuk a Valkyr egésznapos konferenciájára.
Szakmai előadásokkal, expo térrel, kiváló hangulatban és szándékaink szerint a már megszokott színvonal mellett mutatjuk meg, hogy mit is gondolunk az IT integráció világáról.
Az idei évben célunk, hogy bemutassunk, milyen utat jártunk be az elmúlt bő 10 évben az IT biztonság világában.
Tervezett program:
8:30-9:30 – Regisztráció és vendégvárás
9:30-9:40 – Megnyitó
9:40 – 10:10 – Az AI támad és az AI véd: döntési felelősség a SOC-ban – Földi Gyula
10:10-10:40 – AI a vállalatok mindennapjaiban: kockázatok és védelmi megoldások egy átalakuló digitális környezetben. – Fókuszban a Palo Alto Networks – Kukucska Mihály
10:40-11:10 – A lokális AI Agent-ek már itt vannak, vajon a kontrolljuk is? – Fókuszban a CyberArk – Tímár Bence
11:10-12:00 – Kávészünet és Expo
12:00-12:30 – Hogyan segítik a Splunk AI funkciói a mindennapi munkát? Maczelka Balázs és Földházi Botond
12:30 – 13:00 – E-mail szűrés modern alapokon – ahol valóban hatékonyan segít az AI. – Fókuszban a Check Point – Giczi Norbert
13:00-13:30 – Aruba NAC a felhőben? HPE-Juniper fúzió? Mégis mi történik itt? – Kátai Dániel
13:30-15:00 – Ebéd és Expo
A rendezvény ingyenes, de regisztrációhoz és előzetes jóváhagyáshoz kötött.
Dress code: Business casual.
A rendezvény megközelítése a Dísz tér vagy a Csónak utca felől javasolt.
Vendégeink részére a parkolás a Várban, közterületen a szabad helyek függvényében megoldható, melynek költségét a rendezvény idejére átvállaljuk. Behajtásnál parkolókártya húzása szükséges.
Kérdés esetén keressen minket bizalommal az alábbi elérhetőségen:
Orbán Gergely
marketing@valkyr.hu
+36305546093

Az NIS2-irányelv értelmezése: kihívások és gyakorlati megközelítések
2026-04-23 12:30 - 13:30 | Online
Készen áll-e a szervezeted az új kötelezettségekre, az incidensek jelentésének szűk határidejére és a kockázatkezelés terén jelentősen megnövekedett követelményekre?
Ezen a webináriumon bemutatjuk, hogyan lehet a gyakorlatban felkészíteni a vállalatot az NIS2-re – a szabályozás megértésétől kezdve a megfelelő folyamatok bevezetésén át egészen azoknak az eszközöknek a használatáig, amelyek ténylegesen támogatják a megfelelést és növelik a biztonsági szintet. Csatlakozzon a szakértő vendégünkkel tartott webináriumunkhoz, és tudja meg, hogyan lehet a jogi követelményeket konkrét intézkedésekké alakítani a szervezetében.
MWT Solutions

HunCERTalks 2026 április II: Nők a kibervédelemben
2026-04-23 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
2026. április 23-án a hazai kibervédelem női szakembereiről szól a HunCERTalks: az országos Lányok Napja orientációs rendezvény apropóján rendezett meetupon a szakmai női munkatársainak kutatási eredményei, területei lesznek fókuszban, miközben olyan kérdésekre keressük a választ, mint hogy miként lehet vonzó a kiberbiztonsági szakma a fiatal nők számára, illetve mennyiben releváns ma az informatikában nemekről beszélni.
Időpont: 2026. április 23, 17:00 – 20:00
Helyszín: HUN-REN SZTAKI, 1111 Lágymányosi utca 11., 6. emelet
Előadók:
Simaházi-Tóth Emese, Head of IT, TCS
Oroszi Eszter, Információbiztonsági tanácsadás üzletágvezető, Silent Signal
A részvétel ingyenes, de regisztrációhoz kötött! A rendezvény sajtónyilvános, a helyszínen fényképek és videók készülnek.

IBF továbbképzés - Gill & Murry
2026-04-24 08:30 - 12:30, 2026-05-08 08:30 - 12:30, 2026-05-22 08:30 - 12:30 | Online
Kötelező éves IBF továbbképzés – NIS2 megfelelés egyszerűen
A 17/2025. (VII. 24.) EM rendelet alapján a NIS2 kötelezett szervezeteknél az elektronikus információs rendszerek biztonságáért felelős személyeknek évente 20 órás továbbképzésen kell részt venniük.
A képzésekre lehet regisztrálni egyesével illetve mint egy csomagot is meg lehet venni jelentős kedvezménnyel.
További információkért keresse fel Weboldalunk!
A Gill & Murry online IBF képzése segít könnyen megfelelni ennek az elvárásnak:
✅ 20 órás, rendeletnek megfelelő program
✅ A jogszabályban szereplő mind a 7 témakör teljes körű feldolgozása
✅ Így biztosan teljesül a minimum 3 témakör követelménye
✅ Gyakorlati példák és valós kiberbiztonsági tapasztala tok
✅ 100% online, rugalmasan elvégezhető
Ideális képzés azoknak, akik NIS2 megfelelésért vagy információbiztonságért felelnek a szervezetükben.

NIS2 vezető online továbbképzés - Gill & Murry
2026-04-28 09:00 - 13:00 | Online
Áprilisban is indul online vezető képzésünk!
A NIS2 szabályozás a cégvezetők számára is kötelező képzést ír elő az információbiztonság területén. A jogszabály alapján a vezetőknek legkésőbb 2026. december 31-ig egy 8 órás alap képzésen, majd ezt követően évente legalább 4 órás továbbképzésen kell részt venniük a kiberbiztonsági kötelezettségek és vezetői feladatok megértése érdekében.
A Gill & Murry Zrt. által szervezett képzéseken a résztvevők online részvétellel tudják igazolni a jogszabály oktatási kötelezettséget. Mindemellett gyakorlati példákon keresztül ismerhetik meg a kiberbiztonsági kockázatok kezelését, a vezetői felelősségeket és az incidenskezelés alapjait. Célunk, hogy a képzés valódi, a mindennapi működésben is hasznosítható tudást nyújtson a vezetők számára.

BSides Budapest
2026-04-29 08:00 - 17:00
Security BSides returns to Budapest

Valkyr – Check Point Workshop
2026-05-06 08:30 - 12:30 | Csók bisztró, Andrássy út 112., Budapest, 1062
Tisztelt Ügyfelünk!
A Valkyr ezúton meghívja Önt a saját rendezésű, Check Point megoldásokkal foglalkozó workshopjára!
A Check Point név hallatán elsőre legtöbbünk számára a gyártó piacvezető tűzfal megoldásai ugorhatnak be, amelyek a vállalatok hálózatának biztonságát őrzik több évtizede.
Napjaink kifinomult kibertámadásai ellen azonban csak a szervezeti hálózat szintjén felvenni a harcot nem elégséges, gondolni kell a további tényezőkre, úgymint a felhasználók, a végpontok, a Magyarországon is egyre magabiztosabban teret nyerő felhőszolgáltatások védelme, illetve – egyre gyorsuló ütemben – az AI biztonság kérdéskörére.
A workshop keretében részletesebben bemutatunk néhány hangsúlyos megoldást, melyek jól tükrözik, hogy 30 év után miért számít még mindig meghatározó szereplőnek a globális IT biztonsági piacon a Check Point.
A rendezvény az Andrássy úti, Csók bisztróban kerül megrendezésre, ahol lehetőségünk lesz a hely méltán híres gasztronómiájában is elmerülni.
Program:
8:30-9:00 – Regisztráció, kávé, reggeli falatok
9:00-9:50 – Check Point Harmony Email and Collaboration bemutató, újdonságok
10:00-10:50 – Reggeli/brunch
10:50-11:40 – Check Point AI Security portfólió bemutató
11:40-12:10 – Harmony SASE, Harmony Browse, Enterprise Browser (Surf) bemutató
12:10-12:30 – Kérdés és válaszok
A rendezvény ingyenes, de jóváhagyott előzetes regisztrációhoz kötött.
A rendezvénnyel kapcsolatos kérdés esetén keressen minket a +36305546093-os telefonszámon, vagy írjon emailt a marketing@valkyr.hu címre.
Kérjük mihamarabb regisztráljon és vegyen részt a Valkyr-Check Point workshopon.

Silent Signal - SIREN Szakmai Nap
2026-05-07 08:00 - 17:00 | Sugár Mozi, Örs vezér tere 24., Budapest, 1148
Megnyílt a regisztráció a 2026. május 7-én megrendezésre kerülő SIREN 🧜‍♀️ Szakmai Napunkra! 🥳
Érdekel, hogy hogyan könnyítheted meg a munkádat és az evidenciák előállítását a NIS2 audit során? 🔎 👀
Szeretnél érdekes előadásokat hallani a sérülékenységmenedzsment, az incidenskezelés és az üzletfolytonosság aktuális kihívásairól? 🍿 🥤
Kíváncsi vagy, milyen újdonságok jelentek és jelennek meg a SIREN 🧜‍♀️ rendszerünkben?
Akkor jelentkezz eseményünkre, találkozzunk 2026. május 7-én a Sugár Moziban! 📆
A rendezvényen való részvétel ingyenes, de regisztrációhoz kötött. Itt tudsz regisztrálni: https://lnkd.in/dUPgkfjK

Enterprise 2026
2026-05-12 00:00 - 2026-05-13 23:59 | Hotel Azúr, Siófok, 8600 Siófok, Erkel Ferenc u. 2/c, Siófok, 8600
A jövő vállalata nem alkalmazkodik. Irányt mutat.
A vállalati világ játékszabályai újraíródnak. A digitális térben ma már nem elég jónak lenni — előre kell látni, gyorsan kell reagálni, és képesnek kell lenni folyamatosan fejlődni. Az ehhez szükséges erő már a vállalatok kezében van: a rendszerekben, az adatokban és az emberekben. A kérdés az, hogyan válik mindez valódi üzleti teljesítménnyé.
Az Enterprise 2026 konferencia megmutatja, hogyan alakítható a szervezetekben rejlő potenciál mérhető növekedéssé, hatékonysággá és versenyelőnnyé. Valós nagyvállalati esettanulmányokon, transzformációs projekteken és piacformáló vezetők tapasztalatain keresztül mutatjuk meg, hogyan válhat a szervezetben pislákoló energia nagy teljesítményű üzleti és technológiai hajtóművé.
Májusban a stratégia, a technológia és a vezetői döntéshozatal találkozik — fókuszban a jövő vállalatának működési modellje.

EIVOK-mVISZ Mesterséges Intelligencia biztonság tudományos-szakmai konferencia
2026-05-14 12:30 - 17:30 | M12 OTP Irodaház, Madarász V. u. 12., Budapest, 1131
EIVOK-mVISZ tudományos-szakmai konferencia a mesterséges Intelligencia biztonságáról az OTP Bank Nyrt, a HTE honlapon lévő program szerint.
A helyszíni és online megtekintés is térítés mentes, de mind a kettő előzetes regisztrációhoz kötött.
https://www.hte.hu/esemenyek/-/esemeny/1/5021272/eivok-mvisz-mesterseges-intelligencia-biztonsag-tudomanyos-szakmai-konf-

NCC-HU éves konferencia
2026-05-18 09:00 - 15:00 | Nemzeti Közszolgálati Egyetem Ludovika Főépület Szent László Kápolna, Ludovika tér 2., Budapest, 1083
A II. NCC-HU Annual Conference 2026-ra várunk minden kedves érdeklődőt 2026. május 18-án (09:00–15:00) a Nemzeti Közszolgálati Egyetem Szent László Kápolnájában, az NCC-HU és a Nemzeti Közszolgálati Egyetem társszervezésében. A konferencia célja, hogy átfogó képet adjon a kiberbiztonság hazai és európai uniós szakmai, intézményi és együttműködési kereteiről, valamint a 2026 tavaszán elérhető pénzügyi forrásokról. Kiemelt fókuszba kerülnek az uniós finanszírozású programok – különösen a Digital Europe Programme (DEP) és a Horizon Europe (HE) –, továbbá a harmadik felek részére nyújtható pénzügyi támogatások (FSTP), köztük az NCC-HU FSTP, a SECURE4SME és a CRACY programok. A szakmai program érinti a nemzeti és európai kiberbiztonsági kompetenciaközösség fejlesztését, az ATLAS platform szerepét, a nemzetközi konzorciumépítés gyakorlati kérdéseit, valamint értékelői és nyertes pályázói tapasztalatokat is megoszt. A sajtónyilvános esemény lehetőséget biztosít a szakmai párbeszédre, kapcsolatépítésre és a hazai szereplők európai szintű bekapcsolódásának erősítésére.

The Future of Security The Future of Trust
2026-05-19 09:00 - 17:00 | Gábor Dénes Egyetem, Fejér Lipót utca 70., Budapest, 1119
Te is vegyél részt az hashtag#FSFT2026 Konferencia kerekasztal-beszélgetésén!
A beszélgetés résztvevőjeként ott lesz Hatvani István, a Mikroháló Kft. cégvezetője is, aki a kiberbiztonsági auditok során szerzett tapasztalatokról, a vállalatok előtt álló gyakorlati kihívásokról és a digitális reziliencia valós kérdéseiről osztja meg szakmai nézőpontját.
FSFT2026 – The Future of Security | The Future of Trust
🗓️ 2026. május 19.
📌 Gábor Dénes Egyetem, Budapest
A konferencia a kiberbiztonság, a digitális bizalom és a kritikus infrastruktúrák védelmének aktuális és jövőbeli kérdéseit helyezi középpontba, hazai és nemzetközi szakértők részvételével.
Regisztráció:
https://lnkd.in/dgn5mqad

Hétpecsét Információbiztonsági Egyesület - Információvédelem menedzselése - Szakmai fórum - 2026. május 20. (szerda) - Óbudai Egyetem
2026-05-20 09:30 - 13:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
A Hétpecsét Információbiztonsági Egyesület minden páratlan hónap harmadik szerdáján rendezi meg ingyenes, de regisztrációhoz kötött fórumait az Óbudai Egyetem Bécsi úti kampuszán. További részletek – program, regisztráció, tagfelvételi kérelem – az egyesület honlapján: www.hetpecset.hu

Hackertámadás élőben - így buknak el a felkészületlen cégek
2026-05-20 10:00 - 11:00 | Online
A Mikroháló kiberbiztonsági webinársorozatának következő alkalmán a kibertámadások valós világába visszük el a résztvevőket — nem elméleti példákon, hanem aktuális trendeken, konkrét eseteken és valódi támadási mintákon keresztül.

HunCERTalks 2026 május: Kiberbiztonsági zsákutcák, avagy nem mindig látunk előre
2026-05-20 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A kibervédelemben gyakori jelenség, hogy bevezetnek egy eljárást, amit használnak X évig, majd kiderül, hogy sajnos eleve nem vett számításba egy támadási lehetőséget, és emiatt új eljárásra van szükség. A kutatók és a kiberbiztonsági szakértők igyekeznek beérni a mindig egy-két lépéssel előrébb járó fekete kalapos közösséget, de néha be kell látni, hogy az út bizony egyenetlen – az efféle kiberbiztonsági zsákutcákról szól majd a 2026. május 20-i HunCERTalks meetup.
Helyszín: 1111 Lágymányosi utca 11., 6. emelet (HUN-REN SZTAKI IDT)
Időpont: 2026. május 20., 17:00 – 20:00
Előadók:
– Hinkel Attila (ügyvezető, kiberbiztonsági tanácsadó, Alverad) és Répás József (kiberbiztonsági üzletágvezető, tanácsadó, auditor, Alverad) – Kiberbiztonsági zsákutcák, avagy nem mindig látunk előre, majd a NIS2 segít
– Rigó Ernő (osztályvezető, HUN-REN SZTAKI HBIT) – Amikor a kutatás rossz irányt vesz: sikertelen kibervédelmi megoldások a gyakorlatban
A részvétel ingyenes, de regisztrációhoz kötött! A rendezvény sajtónyilvános, a helyszínen fényképek és videók készülnek.

Valkyr - Splunk Academy - S1E1 - Sysmon vs Splunk - Avagy hogyan neveld a Windowsod?
2026-05-21 17:00 - 21:30 | MOM Park, Alkotás utca 53., Budapest, 1123
Tisztelt Ügyfelünk!
Az elmúlt évek tapasztalata, hogy a Splunk megoldásokkal foglalkozó workshopjaink kiugró érdeklődés mellett valósultak meg.
Sokszor annyi volt a kérdés, észrevétel és jobbító felvetés, hogy az időkeretbe sem tudtunk beleférni.
Tanultunk ebből és változtatunk!
Örömmel jelentjük be, hogy kezdetét veszi a Valkyr – Splunk Academy sorozatunk.
A workshopok könnyedebb hangulatban, megkötések nélkül, szabadegyetem jelleggel kerülnek megvalósításra, ahol nincs rossz kérdés és mindenkit az interaktív részvételre buzdítunk.
Tapasztalatunk szerint egymástól a legkönnyebb és a leghasznosabb tanulni, ezért egy tudásmegosztó rendezvénysorozatot hívunk életre.
Várunk mindenkit, aki ért a Splunkhoz, érteni akar a Splunkhoz, vagy csak érdeklődik a Splunk jelentette finomságok iránt.
Az első rendezvényünkön rögtön egy izgalmas témát mutatunk be: a Sysmon-t – azt az eszközt, amely jelentősen kibővíti a Windows alapértelmezett naplózási lehetőségeit.
Igen, több adatot termel, de cserébe sokkal mélyebb betekintést nyújt a rendszer működésébe: alaposabb korreláció-elemzést tesz lehetővé, és komoly segítséget jelent digitális forensic vizsgálatok során is.
De vajon te hallottál már róla? Használod? Vagy most találkoznál vele először?
Bárhogy is legyen – mindenkit szeretettel várunk!
Gyere el, ismerkedjünk meg együtt a Windows naplózás ezen rétegével, és folytassuk a beszélgetést egy hideg sör mellett!
Az első alkalom a MOM Parkban lévő Paulaner sörházban kerül lebonyolításra.
Téma: Sysmon vs Splunk – Avagy hogyan neveld a Windowsod?
Menetrend:
17:00-17:30 – Érkezés
17:30-17:50 – Sysmon általánosan
17:50-18:15 – Sysmonnal vs nélküle
18:15-18:35 – Security essentials – sysmonra építve
18:35-21:30 – Vacsora, tudásmegosztás, beszélgetés
A rendezvény ingyenes, de előzetesen jóváhagyott regisztrációhoz kötött.
Találkozzunk az első Valkyr – Splunk – Academy rendezvényen!

KiberReggeli 2026
2026-05-22 09:00 - 11:00 | Nemzetbiztonsági Szakszolgálat, Törökvész út 32-34., Budapest, 1022, Magyarország
Idén is megrendezésre kerül 2026. május 22-én a Nemzetbiztonsági Szakszolgálat központi objektumában (1022 Budapest, Törökvész út 32-34.) KiberReggeli elnevezésű rendezvényünk, valamint a DIMOP_Plusz-2.2.1-25-2025-00001 azonosítószámú „Megújuló és decentralizált villamosenergia-termelés egységes adatfeldolgozási, adatbiztonsági és adatkezelési protokolljainak és rendszereinek kidolgozása, illetve ennek központi kezelési és biztosítási megoldásainak kidolgozása és felállítása” című, az Európai Unió támogatásával, és a magyar állam társfinanszírozásával megvalósuló projekt Nyitórendezvénye.
PROGRAM:
09.00-09.10 Megnyitó beszéd-Szabó Lajos
09.10-09.20 NBSZ Wattson projektcél-Marsi Tamás
09.20-09.30 MEKH Wattson projektcél- Szolnoki Éva
09.30-09.40 FEAK Wattson projektcél-Balogh Andrea
09.40-11.00 Kötetlen beszélgetés

Com-Forth Ipari Kiberbiztonsági Webinár: TXOne - végpontvédelmi megoldások ipari környezetben
2026-05-26 15:00 - 16:30 | Online
Nem minden védelem készült ipari környezetre. A tiéd igen? Az ipari hálózatok védelme ma már nem csak egyszerűen lehetőség, hanem alapkövetelmény.
3 egymást követő napon mutatjuk meg, hogyan közelíthető meg az ipari kiberbiztonság a gyakorlatban: a végpontvédelemtől a hálózati védelmen át, egészen a biztonságos távoli hozzáférésig, fókuszban a TXOne, a Cyolo és a Robustel megoldásai.
Tartalom:
– TXOne Stellar: A TXOne Stellar egy OT-végpontvédelmi megoldás, amely egyetlen, alacsony erőforrás-igényű agentben egyesíti a modern és legacy ipari rendszerek védelmét. Támogatja például a periféria- és USB-eszközök szabályozását, a device/operation lockdownt, az OT-specifikus alkalmazások védelmét, valamint a központi menedzsmentet. A megoldás CPSDR-alapú anomáliaészleléssel és preventív védelemmel biztosítja az eszközök integritását, miközben minimalizálja a termelési folyamatok megzavarását.
– TXOne Portable Inspector: Telepítésmentes, hordozható USB-alapú megoldás ipari berendezések és elszigetelt rendszerek biztonsági ellenőrzésére. A malware-szkennelésen túl részletes eszközinformációkat gyűjt és auditálható riportokat készít, támogatja a megfelelőségi ellenőrzéseket, valamint biztonságos fájlmozgatást tesz lehetővé olyan környezetekben is, ahol nincs hálózati kapcsolat.
– TXOne SafePort: Ipari környezetre tervezett, érintőképernyős külső adathordozó‑szkennelő állomás, amely lehetővé teszi a nem megbízható USB‑eszközök gyors malware‑ellenőrzését, tisztítását és a biztonságos fájlátvitelt. Emellett központosítja a Portable Inspector auditnaplóit, ezáltal egyszerűsíti a beléptetési, ellenőrzési és auditfolyamatokat az OT‑környezetben.
Előadók:
Kocsis Tamás (Sharky) | Alverad Technology Focus Kft. | Kiberbiztonsági szakértő
Melegh György | Com-Forth Kft. | Pre-sales & Support mérnök
A csatlakozáshoz szükséges belépő linket az esemény kezdete előtt küldjük el regisztrált vendégeinknek.

Com-Forth Ipari Kiberbiztonsági Webinár: Cyolo - biztonságos távoli hozzáférés ipari rendszerekhez
2026-05-27 15:00 - 16:30 | Online
Nem minden védelem készült ipari környezetre. A tiéd igen?
Az ipari hálózatok védelme ma már nem csak egyszerűen lehetőség, hanem alapkövetelmény.
Három egymást követő napon mutatjuk meg, hogyan közelíthető meg az ipari kiberbiztonság a gyakorlatban: a végpontvédelemtől a hálózati védelmen át, egészen a biztonságos távoli hozzáférésig, fókuszban a TXOne, a Cyolo és a Robustel megoldásai.
Cyolo: biztonságos távoli hozzáférés ipari rendszerekhez
A Cyolo OT/ICS környezetekhez tervezett, zero-trust elven működő Secure Remote Access megoldás, amely identitás-alapú hozzáférést ad a kritikus eszközökhöz (PLC, HMI, mérnöki állomás, alkalmazások), VPN nélkül, miközben a jogosultság, a naplózás és az ellenőrzés végig a te kezedben marad.
A Cyolo PRO (Privileged Remote Operations) kialakítása olyan, hogy minden titok, kulcs és adat a megrendelő határain belül marad – nem „felhőbe kiszervezett” érzékeny hozzáférésről beszélünk, hanem ipari valóságra szabott, késleltetés-szegény, helyben kontrollált elérésről.
A webináron megmutatjuk, hogyan biztosítható a biztonságos távoli hozzáférés VPN nélkül, teljes láthatósággal és auditálhatósággal, miközben a kritikus rendszerek és adatok végig a felügyeleted alatt maradnak.
Tartalom:
– Zero Trust megközelítés;
– OT remote access kihívások;
– Cyolo megoldás bemutatása: hogyan integrálható a Cyolo meglévő infrastruktúrába leállás vagy komplex változtatások nélkül;
– a NIS2-kompatibilis működés támogatása.
Előadó:
Melegh György | Com-Forth Kft. | Pre-sales & Support mérnök
A csatlakozáshoz szükséges belépő linket az esemény kezdete előtt küldjük el regisztrált vendégeinknek.

Valkyr – Palo Alto Workshop – 2026.05.28.
2026-05-28 08:30 - 12:30 | Csók bisztró, Andrássy út 112., Budapest, 1062
Tisztelt Ügyfelünk!
A Valkyr ezúton meghívja Önt a saját rendezésű, Palo Alto megoldásokkal foglalkozó workshopjára.
Az esemény keretein belül a hálózatbiztonság legfrissebb innovációit hozzuk el, a Palo Alto Networks legújabb hardvereitől a PAN-OS 12.1 és a Quantum Security-hez kapcsolódó újdonságokig.
Közösen járjuk körbe a hibrid munkavégzés jövőjét a Prisma Access SASE és a biztonságos böngészést forradalmasító Prisma Browser tükrében, miközben kitérünk az LLM és MI rendszerek által kijelölt új határvédelmi vonalakra is.
Mélyrehatóan elemezzük a Cortex platform automatizációs képességeit és a piacon egyedülálló XDR megközelítését, választ adva arra is, hogyan tehermentesíthető egy túlterhelt biztonsági csapat. Zárásként pedig gyakorlati útmutatót nyújtunk az SLR és UTD laborok világához, hogy a megszerzett tudást mihamarabb infrastruktúrájuk fejlesztésére fordíthassák!
Interaktív, megoldásközpontú délelőttel készülünk az Andrássy úti, Csók bisztróban, ahol lehetőségünk lesz a hely méltán híres gasztronómiájában is elmerülni.
Program:
8:30-9:00 – Regisztráció, kávé, reggeli falatok
9:00-9:30 – Újdonságok a PA tűzfalak háza táján: hardverek, PAN-OS 12.1, Quantum Security – Szabó Máté
9:30-10:00 – Prisma Access SASE hibrid működésben és Prisma Browser, mint az adatvédelem és a távoli hozzáférés legújabb eszköze – Szabó Máté
10:00-10:50 – Reggeli/brunch
10:50-11:20 – A chatablakon túl: Az LLM/MI rendszerek új biztonsági határvonalai – Vilhelm Zsolt
11:20-11:50 – Végpontvédelem és automation a Cortex platformon. Mit jelent az XDR és miért más a Cortex XDR, mint a többi modern végponti védelem? – Schulcz Norbert
11:50-12:20 – Mit tehetünk, ha a biztonsággal foglalkozó csapat kapacitása kisebb, mint amennyi incidenst kellene kezelniük? – Schulcz Norbert
12:20-12:30 – SLR, UTD és további laborozási lehetőségek bemutatása – Szabó Máté
A rendezvény ingyenes, de jóváhagyott előzetes regisztrációhoz kötött.
A rendezvénnyel kapcsolatos kérdés esetén keressen minket a +36305546093-os telefonszámon, vagy írjon emailt a marketing@valkyr.hu címre.
Kérjük mihamarabb regisztráljon és vegyen részt a Valkyr-Palo Alto workshopon.

🔥 Cyber Chef 2026 — és te még mindig nem főzöl velünk?
2026-05-28 09:00 - 18:00 | Pál-völgyi barlang, Szépvölgy út 162., Budapest, 1025
Idén május 28-án ismét összegyűlünk Budapest egyik legszebb helyszínén, a Pál-völgyi barlang előtti réten — bográcsokkal, jó borral, és egy rakás versenyszellemmel.

Com-Forth Ipari Kiberbiztonsági Webinár: Robustel: 5G RedCap és eSIM technológiák üzleti alkalmazásai
2026-05-28 15:00 - 16:30 | Online
Nem minden védelem készült ipari környezetre. A tiéd igen?
Az ipari hálózatok védelme ma már nem csak egyszerűen lehetőség, hanem alapkövetelmény.
Három egymást követő napon mutatjuk meg, hogyan közelíthető meg az ipari kiberbiztonság a gyakorlatban: a végpontvédelemtől a hálózati védelmen át, egészen a biztonságos távoli hozzáférésig, fókuszban a TXOne, a Cyolo és a Robustel megoldásai.
Robustel: 5G RedCap és eSIM technológiák üzleti alkalmazásai
Tartalom:
Miközben az „5G Readiness” egyre inkább kötelező követelménnyé válik a nagy infrastruktúra-fejlesztési tenderekben, az ügyfeleknek egyszerre kell szembenézniük a szűkös költségvetésekkel és a technológiai korszerűsítés kihívásaival. A RedCap mint könnyített 5G-megoldás optimális választást kínál a zökkenőmentes átálláshoz.
Az ipari IoT eszközöktől elvárás, hogy 10–15 éven keresztül működjenek zord, elosztott környezetekben – miközben a mobilhálózatok, tarifák és biztonsági követelmények néhány évente változnak. A hagyományos SIM-kártyákat eredetileg nem ilyen környezetre tervezték. Sérülékenyek lehetnek, nehezen kezelhetők nagy léptékben, és szorosan kötődnek egyetlen szolgáltatóhoz, amelyet még a telepítés pillanatában választanak ki.
A közművek, a közlekedés, a liftrendszerek, a kiskereskedelem és a kritikus infrastruktúrák üzemeltetői számára a SIM-kezelés mára lassan életciklus- és biztonsági problémává vált, nem pusztán logisztikai feladattá. Az eSIM (Embedded SIM) az ipari IoT számára alapjaiban változtatja meg a működési modellt.
Előadó:
Melegh György | Com-Forth Kft. | Pre-sales & Support mérnök
Kelecsényi Péter | Robustel | Sales Director Eastern Europe

A Kiberbiztonság gyakorlatAI vol. 2
2026-05-29 00:00 - 23:59 | Nemzeti Közszolgálati Egyetem, Ludovika Főépület Díszterem, Ludovika tér 2., Budapest, 1083, Hungary
Az „A (kiber)biztonság gyakorlatAI” rendezvényünk célja, hogy a mesterséges intelligencia kézzelfogható, mindennapi felhasználását mutassa meg a (kiber)biztonság világában: nem elméleti ígéretekről beszélünk, hanem arról, mi működik a gyakorlatban, milyen buktatók vannak bevezetéskor, és hogyan lehet mérhetően javítani a védekezési képességeket. A konferenciát az NKI az EIVOK és az NKE/ÁNTK Kiberbiztonsági Kutatóintézet közösen szervezi, a szakmai közösséget bevonva, rövid, tanulság-központú előadásokkal és beszélgetésekkel, amelyekből a résztvevők azonnal alkalmazható megoldásokat és gondolatébresztő példákat vihetnek haza. A helyszín a Nemzeti Közszolgálati Egyetem – Ludovika Főépület (Széchenyi Díszterem), a program pedig a délelőtti idősávban zajlik majd.
A részvétel ingyenes, de regisztrációhoz kötött.
Regisztráció: A kiberbiztonság gyakorlatAI (2026. május 29.) · LudEvent

MKIK Kiberbiztonsági program 2.0 – Nyitóalkalom
2026-06-02 09:30 - 15:00 | Magyar Kereskedelmi és Iparkamara – MKIK székház, Pethényi köz 10., Budapest, 1122
Célegyenesben az auditok, segítség a lemaradóknak – az MKIK kiberibiztonsági felkészítő programja folytatódik
Az MKIK és az SZTFH együttműködésével megvalósuló projekt a hazai vállalkozásokat segíti a kiberbiztonsági auditra történő felkészülésben.
Esemény kezdete: 2026-06-02 09:30
Esemény vége: 2026-06-02 15:00
Hol: MKIK székház, 1122 Budapest, Pethényi köz 10.
Magyar Kereskedelmi és Iparkamara (MKIK)

NIS2 Vezetői és IBF képzés tájékoztató - WEBINAR
2026-06-10 09:30 - 10:00 | Online
Csatlakozzon ingyenes online webinárunkhoz, ahol röviden és gyakorlatiasan áttekintjük a NIS2 megfelelés legfontosabb kérdéseit vezetők és IBF-ek számára.
Az esemény során szó lesz a vezetőket és információbiztonságért felelősöket érintő oktatási kötelezettségekről, az auditfelkészülés lépéseiről, valamint azokról az SOS megoldási lehetőségekről, amelyek gyors segítséget nyújthatnak a felkészülés során.
A webináron valós audit tapasztalatokat is megosztunk, hogy a résztvevők gyakorlati példákon keresztül láthassák, mire érdemes figyelni a megfelelési folyamatban.
📅 Időpont: 2026. június 10., szerda
🕤 Időtartam: 9:30–10:00
💻 Helyszín: online – Microsoft Teams
🎟️ Részvétel: ingyenes
A webinár különösen ajánlott cégvezetőknek, IBF-eknek és mindazoknak, akik érintettek a NIS2 megfelelésben, az információbiztonsági felkészülésben vagy az auditfolyamatok támogatásában.

Cyber Islands Job Fair 3.0 Találkozz top kiberbiztonsági cégekkel, építs kapcsolatokat és találd meg a következő szakmai lépésed!
2026-06-10 10:00 - 16:00 | Óbudai Egyetem Kollégium – 1034 Budapest Bécsi út. 104-108., Bécsi út 104-108., Budapest, 1034
Visszatér a Cyber Islands Job Fair!
A Cyber Islands Job Fair 3.0 nem egy hagyományos állásbörze — itt nincs toporgás a standoknál és kínos small talk, helyette valódi beszélgetések, inspiráló találkozások és közvetlen kapcsolatépítés vár.

ISACA Második szerdai előadás - 2026. június (hibrid)
2026-06-17 17:00 - 19:00 | Magyar Bankszövetség, József Nádor tér 5-6., Budapest, 1051
ISACA Második Szerdai előadás – Hibrid esemény (angol nyelvű előadás)
Örömmel jelentjük be, hogy az ISACA Budapest Chapter Második Szerdai előadás sorozatának következő alkalma újra hibrid formában kerül megrendezésre.
Ez azt jelenti, hogy az eseményen személyesen és online is lehetőség van részt venni.
📅 2026. június 17.
🕕 17-19:00
📍 Személyes helyszín: Magyar Bankszövetség, II. emeleti nagytárgyaló (1051 Budapest, József Nádor tér 5-6.)
💻 Online csatlakozási lehetőség: CPE link (az előadás előtt negyed órával elérhető)
Title of the presentation:
No More Silos: Building Connected Cybersecurity Communities
Details:
This presentation explores how collaboration between academia, industry, government and professional bodies can strengthen cybersecurity education, inclusion, innovation and workforce development. Drawing on experiences from the ISACA Central UK Chapter, Aston University, and the InnovaCyBridge project, the session highlights practical approaches to building sustainable cybersecurity ecosystems through partnerships, mentoring, professional engagement and international cooperation.
Bio:
Dr Anitha Chinnaswamy is a Cyber Security Research Leader shaping national and European agendas in cyber governance, organisational resilience and technology-facilitated harms and is Vice President for ISACA Central UK, advancing professional standards and shaping the next generation of cyber leaders. As Director of the GRIIT (Gender Equity Research & Inclusive Innovation in Technology) Network, she leads a multi-million-pound UK and EU research and innovation portfolio that integrates evidence, policy and practice. She serves as Principal Investigator on major funded programmes, including the €1.34M InnovaCyBridge consortium, and Innovate UK–supported initiatives addressing cyber violence against women and girls (CyVAWG) and CyberDIVA project for digital abuse prevention. Her work is delivered in strategic partnership with the Department for Science, Innovation and Technology, regional cybercrime policing units, and industry leaders.
Anitha has established and led cross-sector collaborations that translate research into policy frameworks, safeguarding models, practitioner toolkits and scalable workforce interventions, including an Innovate UK Knowledge Transfer Partnership embedding an R&D capability within BlueScreen IT Limited and regional cyber skills transformation programmes funded by the West Midlands Combined Authority. Her portfolio demonstrates sustained external income generation, consortium leadership, and measurable impact across regulation, reporting mechanisms and inclusive cyber capability development.
Alongside research leadership, she directs the MSc Cyber Security Management programme, her work is focused on strengthening secure, resilient and inclusive digital ecosystems through interdisciplinary research, strategic partnerships and system-level change.
Anitha’s contributions to cyber innovation and inclusive capability development have been recognised through sector awards, including the Midlands Women in Tech Award (2023), the Academic Award (2024), and recognition for Cyber University of the Year at the National Cyber Awards (2025), Outstanding Cyber Security Professional (OSPA) Award in 2026, reflecting sustained leadership and impact across research, education and industry engagement.
Részvételi lehetőségek
Személyes részvétel
A személyes részvételhez előzetes regisztráció szükséges az Eventbrite felületén.
A helyszíni férőhelyek száma korlátozott
Maximum létszám: 60 fő
A regisztráció a belépés feltétele
👉 Regisztráció személyes részvételre: https://www.eventbrite.com/e/isaca-masodik-szerdai-eloadas-hibrid-2026-junius-17-registration-1990984798127
Online részvétel
Az előadás online formában is követhető lesz.
Az online csatlakozás változatlan módon biztosított
A részvétel egy linken keresztül történik
👉 Online csatlakozási link: https://cpe.isaca.hu/conference/open/yJtX034qZ0jhwbUJguMLIEAf9vAHtxILGby2E5ig8Z1pJocN5X
További információk
Kérjük, hogy minden résztvevő a megfelelő részvételi formára regisztráljon.
A CPE pontok regisztrációja személyes részvételnél a tényleges részvétel után, online részvételnél a cpe linken történő belépés szerint történik.
Várunk mindenkit szeretettel személyesen és online is!

HunCERTalks 2026 június: Kripto × kiberbiztonság
2026-06-17 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A kriptovaluták előretörésével egyre több szó esik a sokszor komoly virtuális vagyonok megőrzésének és biztonságának témaköréről. Hogyan lehet hatékony szabályozással védeni a kriptósok pénzét? Tényleg veszélyezteti a BTC-t a kvantumszámítástechnika? Ha igen, mit lehet tenni? És ha befektetni szeretnék, hogyan számoljak a kriptoszolgáltatók biztonságával? Többek közt ezekre a kérdésekre keresi a választ a 2026. június 17-i HunCERTalks kiberbiztonsági meetup.
A rendezvényen a részvétel ingyenes, de regisztrációhoz kötött.
Előadók:
Dr. Masszi Bálint (LLM, jogtanácsos): Digitális csapdák, valós károk – banki csalások a jog tükrében
Ács György (Security Consultant, Cisco): Kvantumugrás a biztonságban: Felkészülés a kriptográfiai forradalomra
Seres István András (kutató, ELTE): Egy kopott láthatatlanná tévő köpeny: blokklánc-tranzakciós gráfok elemzése az Ethereum hálózatán
Az esemény sajtónyilvános, a rendezvényen fénykép és videófelvétel készülhet.
